Държавен вестник, бр. 12, 2026 г., стр. 51

БРОЙ  12	
Д Ъ Р Ж А В Е Н  В Е С Т Н И К 	
СТР.  51   
индикациите и контраиндикациите на пред­
стоящата анестезия, планиране на възможните 
анестетични техники и средства за тяхното 
провеждане от лекар със специалност по 
анестезиология и интензивно лечение;
3.4.1.3.3.1.1.2.5. стандартният КПООР при 
пациенти, подлежащи на оперативна намеса, 
при използване на местна анестезия, се пра­
ви от хирурга – оператор, и/или от лекарски 
хирургически екип от лекари със специалност 
„Очни болести“; тази преценка се съгласува с 
лекар с призната специалност „Анестезиология 
и интензивно лечение“ за операциите с много 
голям обем и сложност, а по преценка на 
лекаря – оператор, и за останалите операции, 
при наличие на специфични причини – и с 
лекари с признати други клинични специал­
ности (например алергология);
3.4.1.3.3.1.1.2.6. заключителната оценка за 
оперативния риск и жизнения риск се съобщава 
и обсъжда с пациента и неговите близки по 
подходящ начин.
3.4.1.3.3.1.2. Подготовка за операция – при 
индикации за операция и вземане на ре­
шение за извършване на такава се изисква 
назначаване и провеждане на подготовка за 
операция с цел осигуряване на оптимално 
здравословно състояние на пациента и сни­
жаване на оперативния риск. Подготовката за 
операция включва назначените (при нужда) 
от консултанти и от хирург лечебни средства 
и мерки по отношение на:
3.4.1.3.3.1.2.1. с оглед предстоящата обща 
анестезия – клиничен преглед и подготовка 
на пациента за обща анестезия в съответствие 
с медицинския стандарт „Анестезиология и 
интензивно лечение“;
3.4.1.3.3.1.2.2. антиалергична подготовка 
при необходимост;
3.4.1.3.3.1.2.3. кардиологична подготовка, 
лечение на сърдечно-съдови заболявания, 
профилактика на кардиологични усложнения; 
тромбоемболична профилактика и лечение 
при необходимост;
3.4.1.3.3.1.2.4. антибактериална профилак­
тика и лечение, саниране на придружаващи 
заболявания и усложнения с възпалителен 
характер при необходимост;
3.4.1.3.3.1.2.5. друга специфична подготовка, 
свързана с предходно заболяване на орган или 
система (дихателна, урогенитална, нервна и 
др.) или с ендокринно заболяване (захарен ди­
абет, тиреотоксикоза и др.), при необходимост.
3.4.1.3.3.1.3. Документиране на медицин­
ските дейности и информиране на пациента:
3.4.1.3.3.1.3.1. всички факти и заключения, 
установени в резултат на КДП и КПООР, пла­
нът за предстоящата операция и възможните 
варианти за оперативно поведение (включи­
телно алтернативни способи), възможните 
рискове, страничните явления и усложнения 
(интра- и следоперативни), необходимостта от 
анестезия и от използване, макар и в редки 
случаи, на кръв и кръвни продукти с техния 
допълнителен риск и възможни усложнения, 
както и очакваният изход от очното заболяване 
и от операцията, се съобщават и обясняват на 
болния по достъпен, разбираем и подходящ 
за него начин; пациентът дава своето писме­
но информирано съгласие, съответно такова 
се предоставя от лицата съгласно чл. 87 или 
чл. 162, ал. 3 от Закона за здравето;
3.4.1.3.3.1.3.2. резултатите от КДП и КПООР 
се вписват в предоперативна епикриза, която 
е част от историята на заболяването;
3.4.1.3.3.1.3.3. предоперативната епикриза 
включва титулна част (трите имена, възраст, 
дата и номер на ИЗ), предоперативна диагноза, 
оценка на оперативния риск и препоръки за 
предстоящата операция.
3.4.1.3.3.1.4. Операции:
3.4.1.3.3.1.4.1. Всички пациенти с потвърдени 
показания за очна хирургична намеса подлежат 
на включване в оперативна програма, която 
се съгласува от началника на отделението 
или клиниката.
3.4.1.3.3.1.4.2. Всички болни, подложени 
на оперативна намеса в операционната зала, 
подлежат на предоперативен, интраоперативен 
и следоперативен контрол и наблюдение от 
хирургичния и/или анестезиологичния екип. 
Същото се отнася и за операции с локална 
анестезия, чийто обем според оператора, 
който е лекар с призната специалност „Очни 
болести“, изисква участие и контрол от лекар 
с призната специалност „Анестезиология и 
интензивно лечение“.
3.4.1.3.3.1.4.3. Избор на метод за обезболява­
не – при очните болести се използват следните 
видове локално обезболяване: топикална (кап­
кова), инфилтративна и проводна анестезия; 
локалното обезболяване се изучава, владее 
и извършва от оператора – лекар с призната 
специалност „Очни болести“. Предоператив­
ната консултация и присъствието на лекар 
с призната специалност „Анестезиология и 
интензивно лечение“ в залата е необходимо 
за операциите с много голям обем и слож­
ност и е по преценка на лекаря – оператор, 
за останалите операции.
3.4.1.3.3.1.4.4. Оперативната находка, видът 
на извършената операция, както и евентуални­
те интраоперативни усложнения се отразяват 
в оперативен протокол, както следва: избор и 
обосновка на оперативен достъп, установена 
оперативна находка, извършени интраопера­
тивни диагностични процедури, описание на 
техническите етапи на извършената хирур­
гическа намеса, възникнали усложнения и 
взетите спрямо тях мерки и условията при 
завършване на операцията.
3.4.1.3.3.1.4.5. В историята на заболяване­
то операторът и евентуално анестезиологът 
отразяват назначенията за следоперативни